Doston Ubaydullayev: “Tangalik bolalar” — oilamiz uchun tragediya!

Xonanda Doston Ubaydullayev o‘zi suratga tushgan “Tangalik bolalar” filmini ko‘rganda, qalbidan qanday o‘ylar o‘tishini ma’lum qildi. Bu haqda “7x7” gazetasi xabar bermoqda.

“Har safar filmni ko‘rganimda, yangi-yangi ma’no topaman. Oilamizga tragediya sifatida ta’sir qiladigan bo‘lib qolgan”, — dedi xonanda.
“Ko‘pchilik muxlislarga ma’lum, onam yoshligimda vafot etgan. Kadrlarda onamning o‘zi chiqqan joylari bor. Avtobus orqasidan yugurgan joyi o‘tdi deguncha, xolam, tog‘am, kelinoyilarim: ‘Bolam, o‘z onangni qidirgandek bo‘lding’, deb telefon qila boshlashadi”, — dedi Doston Ubaydullayev.
“Konstitutsiya kuni arafasida ham ertalabdan ‘O‘zbekiston’ telekanalida ‘Tangalik bolalar’ filmi namoyish etildi, oilaviy tomosha qildik. To‘g‘risini aytsam, maxsus o‘tirib, diskini qo‘yib hech qachon ko‘rmaymiz”, — deya qo‘shimcha qildi xonanda.